CELEX: 32016R1956
Language: lv
Date: 2016-11-04 00:00:00
Title: Komisijas Īstenošanas regula (ES) 2016/1956 (2016. gada 4. novembris), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

9.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 301/5
            
         KOMISIJAS ĪSTENOŠANAS REGULA (ES) 2016/1956
   (2016. gada 4. novembris),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta e) apakšpunktu,
   tā kā:
   
               (1)
            
            
               Ar Padomes Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.
            
         
               (2)
            
            
               Pozīcija 9404 ietver gultas piederumus un tamlīdzīgus izstrādājumus (piemēram, matračus, segas, vatētas segas, dūnu segas, dīvānspilvenus, pufus un spilvenus) ar atsperēm vai polsterētus, vai pildītus ar jebkuru materiālu, vai no porainas gumijas vai plastmasas, arī apvilktus.
            
         
               (3)
            
            
               Par to, kā interpretēt pozīcijas 9404 formulējumu, kas attiecas uz frāzi: “polsterēti, vai pildīti ar jebkuru materiālu”, pastāv atšķirīgi viedokļi.
            
         
               (4)
            
            
               Tāpēc juridiskās noteiktības labad ir nepieciešams iekļaut jaunu papildu piezīmi kombinētās nomenklatūras 94. nodaļā, lai nodrošinātu šā KN koda vienotu interpretāciju visā Savienībā.
            
         
               (5)
            
            
               Tādēļ būtu attiecīgi jāgroza Regulas (EEK) Nr. 2658/87 I pielikums.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumā iekļautās kombinētās nomenklatūras otrās daļas 94. nodaļā iekļauj šādu 1. papildu piezīmi:
   
      
                  “1.
               
               
                  Pozīcijā 9404 frāze “polsterēti, vai pildīti ar jebkuru materiālu” attiecas uz jebkura biezuma materiālu.”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 4. novembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektors
         
         Stephen QUEST
      
   
   
      (1)  OV L 256, 7.9.1987., 1. lpp.